**Tervise Arengu Instituudi inimuuringute eetikakomitee**

**Otsus nr 1380**

Tervise Arengu Instituudi inimuuringute eetikakomitee (TAIEK) koosseisus CMurd, M.Tammaru, K.Lindeberg, K.Paapsi, M.Liibek, V.Valvere, A-R.Tereping, J.Šteinmiller, R.Hallik, A.Kull, T.Pruunsild, L.Veskimäe ja A.Schults arutas oma koosolekul 19.09.2024 ja otsustas peale TAIEK küsimustele vastuste saamist lugeda eetikakomiteega kooskõlastatuks uuringuprojekti **2592 „Puuetega inimeste liikumisharrastuste pilootuuring“,** mille vastutav uurija on **Pille Hillep** (OÜ Eesti Uuringukeskus). Uurimistöösse on kaasatud **Kultuuriministeerium** (esindaja **Karl Viilmann)**, **OÜ Eesti Uuringukeskus (**esindaja **Riin Pärnamets**), **Norstat Eesti AS** (esindaja **Johanna Mäekivi)** ja **Eesti Puuetega Inimeste Koda** (esindaja **Mari Puuram**).

Uuringus analüüsitakse isikuandmeid valimi moodustamise eesmärgil ilma andmesubjekti nõusolekuta. Selleks antakse isikuandmete kaitse seaduse § 6 lõige 4 alusel luba andmesubjektide nõusolekuta isikuandmete töötlemiseks. Isikuandmete töötlemise asjaolud on toodud käesoleva otsuse lisas 1.

TAIEK otsus nr 1380 on väljastatud 16.10.2024.

Carolina Murd

TAIEK esimees /allkirjastatud digitaalselt/

Marje Liibek

TAIEK sekretär /allkirjastatud digitaalselt/

Tervise Arengu Instituudi inimuuringute eetikakomitee
Tervise Arengu Instituut, Paldiski mnt 80, 10617 Tallinn
eetikakomitee@tai.ee
www.tai.ee

**Lisa 1**

**Lisa 1. Isikuandmete töötlemise asjaolud**

1. Isikute kategooriad, kelle andmeid töödeldakse ning valimi suurus

Puuetega inimeste spordi- ja liikumisharrastuse uuringu valimi moodustamise aluseks on 18-aastased ja vanemad Eesti elanikud kolmes Eesti maakonnas: Lääne-Virumaa, Saaremaa, Pärnumaa. Pilootuuringu valim arvutatakse välja propotsionaalselt 3 maakonna lõikes, võimalusel valdade tasemel. Uuringu brutovalim ehk kontaktibaas on 5250 inimest ning eeldatav netovalim on 1050 vastajat.

Esialgu on plaanis küsitleda esmajärjekorras puudega inimest ennast, juhul kui see ei ole võimalik, siis küsitletakse puudega inimesele kõige lähedasemat isikut, kes oleks tema igapäeva tegevustega kursis. Vastaja tüüp (vastab ise/vastab lähedane) märgitakse ka andmebaasis. Kuna tegemist on pilootuuringuga, siis võib küsitlusmeetod jooksvalt muutuda, kuna selle uuringu põhjal tehakse ka ettepanekud laialdasema uuringu läbiviimiseks.

Küsitlustöös seatakse eesmärgiks saavutada puudeliigi ja maakonna lõikes esinduslik kvootvalim, puude raskusastet jälgitakse esialgu n-ö pehme kvoodina.

1. Töötlemine

Andmekogumise viib läbi Norstat Eesti AS, kes on lepingu järgi alltöövõtja OÜ Eesti Uuringukeskusele. Sotsiaalkaitse infosüsteemi kontaktibaasile on ligipääs (krüpteeritud fail) ainult antud küsitluse eest vastutaval isikul (Johanna Mäekivil, Norstat Eesti AS). Kontaktibaas kustutatakse Norstat Eesti AS süsteemist hiljemalt ühe kuu jooksul peale küsitluse lõppu ehk 31.12.2024.a. Kontaktibaasi ja küsitlustulemusi hoitakse eraldi failides.

Kontaktandmed salvestatakse Norstat Eesti AS-i siseserverisse. Norstat kasutab andmete edastuse jaoks krüpteeritud FTPS-i teenuseid. Andmetöötleja pääseb andmetele juurde krüpteeritud VPN- ühenduste kaudu. Norstat haldab ise oma serverit. Server on jagatud kaheks turvaliseks asukohaks Larvikis, Norras.

Kontaktibaas ei lähe edasi Eesti Uuringukeskusele. Eesti Uuringukeskus saab ainult küsitlustulemuste anonüümse andmebaasi. Ka kõik taustatunnused märgib inimene ise, mitte ei tõsteta üle Sotsiaalkaitse infosüsteemi kontaktibaasist. Küsitlustulemuste andmebaas läheb tähtajaliselt hoiustamisele Kultuuriministeeriumile (kuni 10 aastat). Sellele andmebaasile jääb asutusesisene ligipääs.

1. Isikuandmete allikad

Andmed võetakse välja Sotsiaalkaitse infosüsteemist.

1. Töödeldavate andmete koosseis

Kultuuriministeeriumi partnerina tellib peatöövõtjana OÜ Eesti Uuringukeskus Sotsiaalkaitse infosüsteemist juhuvalimi teel meiliaadresside ja telefoninumbrite väljavõtte maakonna, domineeriva puudeliigi ja puude raskusastme lõikes (inimeste nimesid kontaktibaas ei sisalda):

1. Maakond: Lääne-Virumaa, Pärnumaa, Saaremaa
2. Puudeliik:
	1. keele- ja kõnepuue
	2. kuulmispuue
	3. nägemispuue
	4. liikumispuue
	5. vaimupuue
	6. psüühikahäire
	7. muu puue
	8. liitpuue
3. Puude raskusaste (3 gruppi):
4. Keskmine puue
5. Raske puue
6. Sügav puue
7. Emaili aadress
8. Telefoninumber